Ace Frehley

**Paul Daniel Frehley** známy ako **Ace Frehley** (* 27. apríl 1951, Bronx, New York – † 16. október 2025, Morristown, New Jersey) bol americký rockový gitarista a bývalý člen americkej skupiny Kiss, ktorá bola založená v New Yorku v roku 1973. V skupine pôsobil medzi rokmi 1973 až 1982.

## Životopis
[thumb|left|Ace Frehley pri koncertnom dymovom efekte v roku 1977 (počas [Love Gun Tour).]]
Aj po odchode zo skupiny Kiss mal Frehley dosť úspešnú sólovú hudobnú kariéru, ktorú si udržal aj tým, že sa opätovne spojil so skupinou v roku 1996 na veľmi vydarenom spoločnom koncertnom turné ich najslávnejšej zostavy. Jeho druhé pôsobenie v skupine trvalo do roku 2002 keď od nej odišiel v závere *Farewell Tour*. Od tejto chvíle ukončil aj svoju sólovú kariéru.

Ace sa narodil a vyrastal v Bronxe. Bol najmladší z troch detí. Ako mladík bol Frehley v newyorských uliciach členom pouličného gangu nazvaného *The Duckies*. V tomto gangu bol s ním aj Steven Edward Duren, neskôr známy ako Blackie Lawless, frontman heavy metalovej skupiny W.A.S.P.). 

Frehleyovci boli rodina hudobníkov a tak sa stalo, že Paul dostal svoju prvú elektrickú gitaru ako trinásťročný na *[[Vianoce]]* roku 1964. Na gitaru sa učil hrať sám. Ace uvádza, že jeho hudobnými vzormi boli Jeff Beck a Pete Townshend.

Od začiatku 70. rokov popri práci hral Ace Frehley v niekoľkých miestnych skupinách. V roku 1972 mu jeho kamarát Bob McAdams ukázal inzerát na sólového gitaristu v týždenníku *[[The Village Voice]]*. Bob a Ace šli na konkurz na *10 East 23rd Street*, kde stretli trio Paul Stanley, Gene Simmons a Peter Criss. Ace (ktorý mal vtedy na nohách obuté topánky rozličných farieb, jednu červenú a druhú oranžovú) bol na prvý pohľad nezaujímavý, ale skupine sa pozdávala Aceho interpretácia hry na gitaru. Asi po troch týždňoch mu oznámili, že je prijatý na post sólového gitaristu. 

Okolo januára 1973 sa vtedy bezmenná skupina rozhodla pre názov *KISS*. Ace pre skupinu navrhol aj logo s dvoma bleskami. Objavili sa špekulácie okolo analógie medzi týmito dvoma bleskami a znakom ozbrojenej teroristickej organizácie nacistickej Tretej ríše *[[SS]]*, Frehley však kategoricky poprel akúkoľvek súvislosť. Skupina, ovplyvnená glam rockovou érou, sa rozhodla na vystúpeniach používať mejkap a kostýmy fiktívnych postáv. Ace si okolo očí namaľoval štylizované trblietajúce hviezdy. Po dotvorení vizuálu jeho postavy sa Ace Frehley stal v skupine stelesnením postavy „Space Ace“, alebo aj *mimozemšťana z planéty Jendell*.

## Diskografia
### So skupinou Kiss
* *[[Kiss (album)|Kiss]]* (18. február, 1974)
* *[[Hotter Than Hell]]* (22. október, 1974)
* *[[Dressed to Kill]]* (19. marec, 1975)
* *[[Alive!]]* (10. september, 1975)
* *[[Destroyer]]* (15. marec, 1976)
* *[[Rock and Roll Over]]* (11. november, 1976)
* *[[Love Gun]]* (30. jún, 1977)
* *[[Alive II]]* (29. november, 1977)
* *[[Ace Frehley (album)|Ace Frehley]]* (18. september, 1978) 
* *[[Dynasty (album)|Dynasty]]* (23. máj, 1979)
* *[[Unmasked]]* (20. máj, 1980)
* *[[Music from "The Elder"]]* (10. november, 1981)
* *[[Creatures of the Night]]* (13. október, 1982)
* *[[Kiss Unplugged]]* (12. marec, 1996)
* *[[Psycho Circus]]* (22. september, 1998)
* *[[Kiss Alive! 1975-2000]]* (21. november, 2006)

### Sólo/Frehley's Comet (studio & live)
* *[[Frehley's Comet (album)|Frehley's Comet]]* (7. júl, 1987) 
* *[[Live+1]]* (1988)
* *[[Second Sighting]]* (1988) 
* *[[Trouble Walkin']]* (október 1989)
* *[[Pain In The Neck]]* (2008)

### Sólo (kompilácie)
* *[[12 Picks]]* (1997)
* *[[Loaded Deck]]* (1998)
* *Greatest Hits Live* (24. január, 2006)

## Referencie

## Iné projekty

## Externé odkazy
*  

Kategória:Členovia skupiny Kiss
Kategória:Rockoví gitaristi USA
Kategória:Heavymetaloví gitaristi USA
Kategória:Osobnosti z Bronxu